Eurostat: Rezervările turistice online au crescut cu 18% în trimestrul trei din 2024
Turiștii au petrecut în trimestrul trei din acest an aproximativ 366,2 milioane de nopți în spații de cazare închiriate pe termen scurt din Uniunea Europeană, rezervate prin intermediul platformelor Airbnb, Booking, Expedia Group și Tripadvisor, în creștere cu 18% față de perioada similară din 2023, arată datele publicate miercuri de Oficiul European pentru Statistică (Eurostat).